دويای ئه‌وه‌گ له‌چه‌ن ڕووژ گوزه‌يشته‌ وه‌ ئاماده‌بوين هه‌زاران كه‌س دويايین رووژ ئۆله‌مپیات توركیا وه‌رێه‌وچوی له‌تی ١٢ كه‌س پێشبركێ ئه‌ڕا پله‌ی یه‌كه‌م كردن له‌ جه‌م دو هه‌زار به‌شداربوی، له‌تی گه‌یلان جوور نوێنه‌ر هه‌رێم كوردستان به‌شداری كرد.
وه‌قسه‌ی خانه‌واده‌ی گه‌یلان، بار ته‌ندروسيی فره‌ خراو بويه‌ ، وه‌لی له‌ چڕين گورانیه‌گه‌ی سه‌ره‌ڕای نه‌خوه‌شیه‌گه‌ی ئه‌دایگ جوان كرد وه‌جوورێگ لیژنه‌گه‌ خسته‌ گيره‌، وه‌ قسه‌ی خانه‌واده‌گه‌ی ئيچنه‌ دياره‌ كورد بوينی رێگر بويه‌ له‌ یه‌كه‌م بوينی و هاوته‌مه‌ن خوه‌ی ك کەسێگ بولغارستانى پله‌ی یه‌كه‌م وه‌ده‌س هاورد و دويەم ئازەربایجان و سێيەم فلیپین بوی.
ساڵانه‌ توركیا له‌ مانگ حوزه‌یران وڵاته‌يل ده‌عوه‌ت ئه‌كاو ئمساڵ ١١ هه‌مین ئۆلۆمپیات توركیا وه‌ به‌شداری ١٤٠ وڵات وه‌رێه‌وئه‌چێ.
ا. ج
